Omakase lunch set (12 คำ) เห็นแสงเป็นบางคำ โดยรวมโอเค ร้านบรรยากาศสงบ ญี่ปุ่นดี

1. ฮิราซูซุกิ กะพงขาวท็อปคอมบุบีบมะนาวนิด ปลุกต่อมลิ้น 
2. ปลากินเมได สีชมพูอ่อน ข้างในมีเท็กซ์เจอร์กรุบของหนังปลากรอบสอดไส้ด้วย เสิร์ฟตัวข้าวอุ่นๆนิดนึง ละลายย้วย กลมกล่อมมาก 
3. ชิมาฮาจิ เชฟบอกเป็นปลาทูยักษ์ หนังสีเงินติดกลิ่นแรง
4. อาโอริอิกะ ปลาหมึกหั่นจิ๋วปั้นด้วยใบโอบะ ก่อนเสิร์ฟแตะเกลือ บีบมะนาวนิด ดี
5. อิสึกิ โรยเกลือ เนื้อหวาน กลมกล่อมก่อนปิดซีรี่ส์ปลาขาว
6. อากามิสึเกะ ทูน่าหมักโชยุ ตัวนี้เริ่มเปลี่ยนข้าวเป็นข้าวผสมน้ำส้มสายชูแดง ด้านบนมีผงยูสุด้วย หอม กลมกล่อม ชอบมาก
7. ชูโทโร่ อันนี้ฟินมาก มันแทรกล้น เนื้อละลายในปากจริงๆ สุดเห็นแสงวิ้งวับ
8. ฮาจิ ปลาทูญี่ปุ่น ด้านบนเป็นใบโอบะบดกับต้นหอม กลิ่นและรสแรงจนไม่ต้องพึ่งวาซาบิ 
9. อามะเอบิ กุ้งหวาน เนื้อใส มันหวานมากกก ไม่เหมือนที่เคยกิน
10. อิคุระ ห่อสาหร่ายที่ยังกรอบอยู่ อิคุระที่นี่แบ่งเป็นสองชามแบบสีเข้มและอ่อน รสเข้มข้นมาก โดน
11. อานาโงะ ปลาไหลทะเลย่างกลิ่นหอมอ่อนๆ เนื้อนิ่มละลายราดซอสหวาน ช่วงนี้ทางร้านก็เสิร์ฟมิโซะมาแล้ว
12. นิงิโทโร่ มากิไส้โอโทโร่ ชูโทโร่ อากามิสับบดกับไชเท้าดอง

ปิดท้ายด้วยไข่หวานเนื้อเค้ก มีส่วนผสมของกุ้ง เราเฉยมากอันนี้ และไอศกรีมยูสุรสเข้ม กลิ่นยูสุเต็มเพดานลิ้น

4 ดาวค่ะ